**Zápisnica č. 5/2017 z riadneho verejného zasadnutia Obecného zastupiteľstva obce Turany nad Ondavou, konaného dňa 19.12. 2017 o 17:OO hod. – kancelária starostu obce**

 **Program:**

**1. Zahájenie**

**2. Kontrola plnenia uznesení**

**3. Činnosť obecného úradu**

**4. Zmena rozpočtu na rok 2017**

**5. Návrh rozpočtu na roky 2018-2020**

**6. Diskusia**

**7. Rôzne**

 **8. Záver**

**K bodu č. 1 - Zahájenie**

Starosta obce Turany nad Ondavou privítal poslancov OZ. Skonštatoval, že na zasadnutí OZ sú prítomní piati poslanci z piatich , viď. prezenčná listina: Mgr. Ján Staničár, Pavol Hudák, Ľubomír Zajac, Mgr. Martina Perátová, Martina Gombitová a hlavný kontrolór Ing. Polák. Starosta obce skonštatoval, že je prítomná nadpolovičná väčšina poslancov a rokovanie Obecného zastupiteľstva obce Turany nad Ondavou je uznášaniaschopné. Zasadnutiej je nahrávané na diktafón.

Ďalší prítomní (verejnosť): Marek Perát, Pavol Gombita, Viera Pundžáková, Anna Thirerová, Helena Jakubová, Ľubomír Jurečko, Anna Majerníková.

Program zasadnutia bol poslancom spolu s pozvánkou zaslaný pred zasadnutím OZ . Termín zasadnutia OZ bol presunutý zo 14.12.2017 na termín 19.12.2017, po vzájomnej dohode poslancov a starostu. Mgr. Martina Perátová navrhla doplniť program o body :

1. Žiadosť o vykonanie kontroly kontrolórom obce v zmysle § 18 zákona 369/1990 Zb. o obecnom zriadení ( zaradený do programu po bode –Návrh rozpočtu na roky 2018-2020)
2. Návrh na zníženie platu starostu obce ( zaradený do programu po bode -Žiadosť o vykonanie kontroly kontrolórom obce)
3. Harmonogram zasadnutí obecného zastupiteľstva obce Turany nad Ondavouna na rok 2018 ( po bode – Zníženie platu starostu)

Hlasovanie za doplnenie programu o bod 1.

Hlasovanie poslancov : Počet poslancov: 5 Prítomní poslanci :5

 Za : 5 Proti:0 Zdržal sa : 0

Hlasovanie za doplnenie programu o bod 2.

Hlasovanie poslancov : Počet poslancov: 5 Prítomní poslanci :5

 Za : 4 Proti:1 Zdržal sa : 0

Hlasovanie za doplnenie programu o bod 3.

Hlasovanie poslancov : Počet poslancov: 5 Prítomní poslanci :5

 Za : 4 Proti:0 Zdržal sa : 1

Program bol doplnený o spomínané body.

**K bodu č. 2 - kontrola plnenia uznesení OZ**

1. Vypratať garáž , aby bolo možné ju prenajať.

T : 10/2017 Z: starosta

zrealizované

1. Doplniť podmienky VOS - predaj školy

T: najbližšie zasadnutie obecného zastupiteľstva Z: starosta

K tejto úlohe starosta uviedol, že podmienky VOS má v rukách právnik. Má ponuku na prenájom časti prízemia budovy bývalej ZŠ na výrobnú činnosť (výroba lepiacich pások). Budeme sa tomu venovať na ďalšom zastupiteľstve.

1. Opraviť nefunkčné verejné osvetlenie v záhrade pána Kapu.

Nové osvetlenie bolo zakúpené ale jeho svietivosť pre krátke rameno bola nízka ( osvetľoval len stĺp), preto dal vyrobiť nové rameno.

1. Opraviť nefunkčný rozhlas, zistiť cenu.

Cena nového rozhlasu nebola zistená, pán starosta má k dispozícii 6 použitých, funkčných megafónov. Obec by uhradila iba prácu a plošinu. Naďalej starostovi obce ostala úloha zistiť cenu nového rozhlasu.

1. Príprava účtovných podkladov na vyradenie nebola zrealizovaná.

**K bodu č. 3 – Činnosť obecného úradu**

 **Starosta obce v tomto bode informoval o týchto činnostiach:**

* **príprava a rozdanie mikulášskych balíčkov ( cena 100 eur)**
* **vodovodná prípojka a šachta k potravinám v budove bývalého zdravotného strediska**
* **rozdanie kalendárov na rok 2018 do každého domu**
* **postavenie adventného venca, poďakovanie p. Hudákovi za pomoc**
* **za pomoci p. Hudáka nainštalovaný nový svetelný bod v Dome nádeje a vianočné výzdoby**
* **príprava rozpočtu na rok 2018**
* **upravený vchod do sýpky**
* **na absolvenskej praxi je Erika Kondrádová**

**K bodu č. 4 – Zmena rozpočtu na rok 2017**

Starosta obce prečítal dôvodovú správu v ktorej uvádza, že bežný rozpočet je navrhovaný ako schodkový, kapitalový rozpočet nie je navrhntý. Rozpočet finančných operácii je zostavený ako prebytkový. Schodok rozpočtu je vysporiadaný prebytkom finančných operácií. Výsledok hodpodárenia je prebytok v sume 103 eur. Z rezervného fondu navrhuje prevod sumy 15500 eur ( príjmy finančných operácií ) z dôvodu splatenia časti záväzkov učiteľom. Zostatok na rezervnom fonde po použití rozpočtovaných finančných prostriedkov ostane v sume 7 079,60 €.

Následne kontrolór obce prečítal Stanovisko hlavného kontrolóra k Zmene rozpočtu obce Turany nad Ondavou pre rok 2017 rozpočtovým opatrením č. 1.

Po vyjadrení kontrolóra obce a starostu obce bola otvorená diskusia.

Mgr. Perátová uviedla, že obec nie je oprávnená počas rozpočtového roka uhradiť záväzky, ktoré neboli schválené a zahrnuté do rozpočtu t. j. ak starosta uzatvoril splákový kalendár s bývalými učiteľmi základnej školy mal zvolať zasadnutie obecného zastupiteľstva a rozpočtovým opatrením zahrnúť tieto výdavky do rozpočtu. Už vtedy by bolo jasné, že obec nemá na pokrytie týchto výdavkov a musela by prijať úsporné opatrenia. Tým, že starosta toto rozpočtové opatrenie predložil až na konci roka, porušil zákon o rozpočtových pravidlách, čo potvrdil aj kontrolór obce. Jediná možnosť na vyrovnanie schodku bežného rozpočtu je použitie prostriedkov rezervného fondu. Pán starosta nesúhlasil s názorom, že porušil zákon.

Starosta obce na žiadosť M. Gombitovej a M. Perátovej vysvetlil niektoré položky v rozpočte obce. Položka všeobecné a špeciálne služby neboli vysvetlené, ostáva to do ďalšieho zastupiteľstva.

Starosta obce dal hlasovať o schválení návrhu úpravy rozpočtu obce pre rok 2017 rozpočtovým opatrením č. 1/2017 a o použití rezernvného fondu.

 Hlasovanie poslancov : Počet poslancov: 5 Prítomní poslanci :5

 Za : 5 Proti:0 Zdržal sa : 0

Starosta obce dal hlasovať o tom , či obecné zastupiteľstvo berie na vedomie Stanovisko hlavného kontrolóra obce k návrhu na zmenu rozpočtu obce Turany nad Ondavou pre rok 2017 rozpočtovým opatrením č. 1/2017

Hlasovanie poslancov : Počet poslancov: 5 Prítomní poslanci :5

 Za : 4 Proti:0 Zdržal sa : 1

**K bodu č. 5 - Návrh rozpočtu na rok 2018-2020**

 Starosta obce prečítal dôvodovú správu v ktorej uvádza, že rozpočet obce Turany nad Ondavou na rok 2018 je navrhovaný ako prebytkový, t.j. rozdiel medzi príjmami a výdavkami je 940 eur.

Následne kontrolór obce prečítal Stanovisko hlavného kontrolóra k návrhu rozpočtu obce na roky 2018-2020.V závere konštatoval, že predložený návrh rozpočtu je reálnym odrazom jednotlivých tranzakcií obce.

Mgr. Perátová úviedla, že navrhovaný rozpočet nezahŕňa splátky úveru, ktorý bude obec musieť zobrať, ak sa vyhovie žiadosti o nenávratný finančný príspevok zameraný na zníženie energetickej náročnosti verejných budov, nakoľko spolufinancovanie obce predstavuje sumu cca 19000 eur. Ak sa tejto žiadosti nevyhovje, obec musí splatiť projektovú dokumentáciu, ktorá stojí cca 6000 eur. Ďalej uviedla, že nakoľko je volebný rok, môže sa v rozpočte objaviť položka odstupné, čo predstavuje 5 násobok mesačnej mzdy starostu obce (cca 10 000 eur). V zhľadom na tieto skutočnosti by obec mala prijať úsporné riešenia.

Starosta obce dal hlasovať o tom, či obecné zastupiteľstvo schvaľuje rozpočet obce Turany nad Ondavou na rok 2018 a berie na vedomie rozpočet obce Turany nad Ondavou na roky 2019- 2020.

Hlasovanie poslancov : Počet poslancov: 5 Prítomní poslanci :5

 Za : 3 Proti:0 Zdržal sa : 2

Starosta obce dal hlasovať o tom , či obecné zastupiteľstvo berie na vedomie Stanovisko hlavného kontrolóra obce k návrhu rozpočtu obce Turany nad Ondavou na roky 2018- 2020.

Hlasovanie poslancov : Počet poslancov: 5 Prítomní poslanci :5

 Za : 4 Proti:0 Zdržal sa : 1

**K bodu č. 6- Žiadosť o vykonanie kontroly kontrolórom obce v zmysle § 18 zákona 369/1990 Zb. o obecnom zriadení.**

Predmetom kontroly sú nižšie uvedené body, ku ktorým kontrolór obce zaujme písomné stanovisko.

1. **súlad medzi prijatými uzneseniami a zápisnicami z rokovania obecného zastupiteľstva v roku 2016, 2017**
2. **v súvislosti s výzvou na predkladanie žiadostí o nenávratný finančný príspevok**

Prioritná os: 4. Energeticky efektívne nízkouhlikové hospodárstvo vo všetkých sektoroch

Špecifický cieľ: 4.3.1 Zníženie spotreby energie pri prevádzke verejných budov

Kód výzvy: OPKZP-PO4-SC431-2015-6

Dátum vyhlásenia: 07. 12. 2015 Uzavretej dňom 26. 10. 2016

**Preskúmáť, či obec Turany nad Ondavou podala v roku 2016 na sprostredkovateľský orgán žiadosť o spomínaný príspevok.**

**Ak žiadosť bola podaná, či bolo doložené uznesenie obecného zastupiteľstva, jeho súlad so zápisnicou zo zasadnutia obecného zastupiteľstva a zoznam zmlúv** (zmluva o diele, mandátna zmluva), **ktoré boli v tejto súvislosti uzavreté medzi starostom obce s dodávateľom služby bez uznesenia obecného zastupiteľstva.**

1. **Kontrolu čerpanie výdavkov** – preverenie správnosti vyúčtovania pracovných ciest a náležitostí cestovných príkazov (ďalej len CP) čo do hospodárnosti, účelností, efektívnosti a zákonnosti ( *zákon o cestovných náhradách*, uznesenia obecného zastupiteľstva zo dňa 17.05.2017)
* **Dohoda o používaní súkromného motorového vozidla (** v opačnom prípade patrí náhrada vo výške sumy zodpovedajúcej cene cestovného hromadného dopravného prostriedku)
* **Technický preukaz použitého motorového vozidla, doklad o zákonnom poistení a doklad o havarijnom poistení**
* **Predbežná kontrola finančných operácií**
* **Podpisovanie dohody a príkazu na pracovnú cestu starostovi obce v zmysle uznesenia OZ .**
1. **Kontrolu plnenia:**
	1. ustanovenia § 5b ods. 1 písm. b) zákona č. 211/2000 Z. z. o slobodnom prístupe k informáciám v znení neskorších predpisov a to:

 a/ zverejnenie povinných údajov o faktúre,

b/ dodržanie termínu na zverejnenie faktúry

v období od zriadenia webovej stránky do 25.9.2017

* 1. plnenia ustanovenia § 5b ods. 1 písm. a) zákona č. 211/2000 Z. z. o slobodnom prístupe k informáciám v znení neskorších predpisov, a to:

a/ zverejnenie povinných údajov o objednávke

b/ dodržanie termínu na zverejnenie objednávky

v období od zriadenia webovej stránky do 25.9.2017

* 1. plnenia ustanovenia § 5a zákona č. 211/2000 Z. z. o slobodnom prístupe k informáciám v znení neskorších predpisov, a to:

a/ zverejnenie povinných údajov o zmluvách

b/ dodržanie termínu na zverejnenie zmlúv

 v období od zriadenia webovej stránky do 25.9.2017

**K bodu č. 6 – Návrh na zníženie platu starostu obce Turany nad Ondavou**

Mgr. Perátová predložila návrh na zníženie platu starostu obce na úroveň ktorá je súčinom priemernej mesačnej mzdy zamestnanca v národnom hospodárstve vyčíslenej na základe údajov Štatistického úradu Slovenskej republiky za predchádzajúci kalendárny rok a násobku podľa § 4 ods. 1 zákona 253/1994 o právnom postavení a platových pomeroch starostov obce a primátorov miest t.j. zníženie o 30% . Podanie tohto návrhu odôvodnila potrebou šetriť, lebo príjmy obce nepostačujú , nebudú postačovať na vyrovnanie výdavkov a na rozvoj obce.

Starosta obce dal hlasovať o tom, či obecné zastupiteľstvo schvaľuje zníženie platu starostu obce Turany nad Ondavou

Hlasovanie poslancov : Počet poslancov: 5 Prítomní poslanci :5

 Za : 2 Proti:0 Zdržal sa :3

**K bodu č. 7 - Harmonogram zasadnutí Obecného zastupiteľstva obce Turany nad Ondavou na rok 2018**

Mgr. M. Perátová predložila harmonogram zasadnutí, podľa ktorého by sa obecné zastupiteľstvo schádzalo každý mesiac z dôvodu efektívnejšej práce ( napr. voľba do školskej rady, inventúra majetku obce, zrušenie alebo začlenenie školskej knižnice do obecnej knižnice, oboznamenie sa s vyradeným majetkom školy, zorganizovanie burzy , kontrola hospodárenia s rozpočtovými prostriedkami, príprava športových, kultúrnych podujatí, ich vyúčtvanie, reagovanie na vyhlásené výzvy atď.)

Počas diskusie sa pán Zajac vzdal mandátu poslanca Obecného zastupiteľstva obce Turany nad Ondavou od 1.1.2018,s vesomím, že táto skutočnosť bude zaznamenaná v zápisnici zo zasadnutia obecného zastupiteľstva.

K téme harmonogramu sa starosta obce vyjadril, že je zbytočné sa tak často stretávať, v prípade ak máme návrh treba mu zavolať a on zvolá zasadnutie.

Následne aj pán Pavol Hudák sa vzdal svojho mandátu poslanca obecného zastupiteľstva od 1.1.2018. Prebehla debata o tom, kto naleduje ako ďalší poslanec, či budú potrebné dopĺňujúce voľby do obecného zastupiteľstva.

Starosta obce dal hlasovať za schválenie harmonogramu zasadnutí obecného zastupiteľstva.

Hlasovanie poslancov : Počet poslancov: 5 Prítomní poslanci :5

 Za : 2 Proti:0 Zdržal sa : 3

Starosta konštatoval, že bude zvolávať zastupiteľstvo podľa potreby, najmenej raz za tri mesiace, v zmysle zákona o obecnom zriadení.

**K bodu č. 8 Diskusia**

Diskusia k jednotlivým bodom prebehla po každom bode.

 **K bodu č. 9 Rôzne**

V tomto bode kontrolór obce vyjadril potrebu vziať na vedomie správu o čerpaní rozpočtu za prvý polrok, nakoľko táto správa odznela na zasadnutí obecného zastupiteľstva v septembri 2017. Pán starosta dal túto správu schváliť, ale pretože poslancom neboli jasné niektoré skutočnosti, túto správu neschválili.Keďže táto správa sa neschvaľuje, ale berie na vedomie, opätovne odznela na tomto zasadnutí obecného zastupiteľstva a poslanci pristúpili k hlasovaniu.

Starosta obce dal hlasovať o tom, či obecné zastupiteľstvo berie na vedomie správu o čerpaní rozpočtu za 1. polrok 2017

Hlasovanie poslancov : Počet poslancov: 5 Prítomní poslanci :5

 Za : 5 Proti:0 Zdržal sa : 0

Starosta obce požiadal o pomoc p. Mgr. Staničára pri organizovní vianočného stolnotenisového turnaja. Bude sa konať 30.12.2017 o 13 hod.

Vianočný koncert tohto roku nebude, deti nacvičujú vianočnú akadémiu.

Obecná silvestrovská zábava nebude. P. Zajac konštatoval, že pre slabú účasť sa neoplatí.

Boli odovzdané odmeny poslancom za rok 2017.

**K bodu č. 10 – Záver**

Starosta poďakoval prítomným za účasť a zasadnutie ukončil.

Zapísala: Mgr. Perátová Mgr. Ján Jakubov

Overovatelia: Mgr. Staničár starosta obce

 p. Zajac

uznesenie č. 7/2017

Obecného zastupiteľstva obce Turany nad Ondavou zo dňa 19.12.2017

 Obecné zastupiteľstvo v obci Turany nad Ondavou

1. **Schvaľuje**

**A.1.** Doplnenie programu zasadnutia Obecného zastupiteľstva obce Turany nad Ondavou o bod 1,2,3

Hlasovanie za doplnenie programu o bod 1. Žiadosť o vykonanie kontroly kontrolórom obce v zmysle § 18 zákona 369/1990 Zb. o obecnom zriadení

Hlasovanie poslancov : Počet poslancov: 5 Prítomní poslanci :5

 Za : 5 Proti:0 Zdržal sa : 0

Hlasovanie za doplnenie programu o bod 2. Návrh na zníženie platu starostu obce

Hlasovanie poslancov : Počet poslancov: 5 Prítomní poslanci :5

 Za : 4 Proti:1 Zdržal sa : 0

Hlasovanie za doplnenie programu o bod 3.

Hlasovanie poslancov : Počet poslancov: 5 Prítomní poslanci :5

 Za : 4 Proti:0 Zdržal sa : 1

 **A.2** Návrh úpravy rozpočtu obce pre rok 2017 rozpočtovým opatrením č. 1/2017 a o použití rezernvného fondu.

 Hlasovanie poslancov : Počet poslancov: 5 Prítomní poslanci :5

 Za : 5 Proti:0 Zdržal sa : 0

**A.3** Rozpočet obce Turany nad Ondavou na rok 2018 a berie na vedomie rozpočet obce Turany nad Ondavou na roky 2018- 2020

Hlasovanie poslancov : Počet poslancov: 5 Prítomní poslanci :5

 Za : 3 Proti:0 Zdržal sa : 2

1. **Neschvaľuje**

**B.1** Zníženie platu starostu obce Turany nad Ondavou

Hlasovanie poslancov : Počet poslancov: 5 Prítomní poslanci :5

 Za : 2 Proti:0 Zdržal sa :3

 **B.2** Harmonogram zasadnutí obecného zastupiteľstva.

 Hlasovanie poslancov : Počet poslancov: 5 Prítomní poslanci :5

 Za : 2 Proti:0 Zdržal sa : 3

1. **Berie na vedomie**

 **C.1** Stanovisko hlavného kontrolóra obce k návrhu na zmenu rozpočtu obce Turany nad Ondavou pre rok 2017 rozpočtovým opatrením č. 1/2017

 Hlasovanie poslancov : Počet poslancov: 5 Prítomní poslanci :5

 Za : 4 Proti:0 Zdržal sa : 1

 **C.2** Stanovisko hlavného kontrolóra obce k návrhu rozpočtu obce Turany nad Ondavou na roky 2018- 2020

 Hlasovanie poslancov : Počet poslancov: 5 Prítomní poslanci :5

 Za : 4 Proti:0 Zdržal sa : 1

 **C.3** Správu o čerpaní rozpočtu za 1. polrok 2017

 Hlasovanie poslancov : Počet poslancov: 5 Prítomní poslanci :5

 Za : 5 Proti:0 Zdržal sa : 0

1. **Ukladá**
2. Urobiť zmeny rozpočtu rozpočtovými opatreniami v priebehu roka pri zmene obecných príjmov alebo výdavkov.

T : počas roka 2018 Z: starosta

1. Predkladať obecnému zastupiteľstvu informácie o zverejnených výzvach zameraných na rozvoj obce.

T: počas roka 2018 Z: starosta

1. Opraviť nefunkčné verejné osvetlenie v záhrade pána Kapu

T: trvá Z: starosta

1. Opraviť nefunkčný rozhlas, zistiť cenu nového

T: trvá Z: starosta

Podpísané dňa

Mgr. Ján Jakubov

 starosta obce